วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
16 ต.ค. 2558

ภาครวมตลาดภาคเช้า
 ดัชนี SET ช่วงเช้าปิดลบ 1,418.07 (-7.25 จุด,-0.51%) กรอบ 1416-1430 มูลค่าการซื้อขาย  22,956.107 ลบ.เรียงลำดับมูลค่าการซื้อขาย ตามลำดับ
ตลาดภูมิภาคปรับขึ้น [FBMKLCI +0.12%][HSI +0.57% ][Nikkei 225 +1.36%][TAIEX +0.04%][SSE +0.3%]  ได้รับแรงหนุนจากการทะยานขึ้นของตลาดหุ้นนิวยอร์เมื่อคืนนี้ หลังจากกระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในสัปดาห์ที่แล้ว ลดลง 7,000 ราย สู่ระดับ 255,000 ราย ซึ่งเป็นระดับต่ำสุดในรอบกว่า 40 ปี นอกจากนี้ ตลาดยังได้รับแรงหนุนหลังจากธนาคารกลางจีนเปิดเผยว่า การปล่อยกู้ใหม่สกุลเงินหยวนของจีนในเดือนก.ย.แตะระดับ 1.05 ล้านล้านหยวน เป็นระดับสูงสุดในรอบหลายปี และมีการคาดว่ารัฐบาลจีนจะกระตุ้นการปฏิรูปรัฐวิสาหกิจ ส่วนญี่ปุ่นก็คาดว่ารัฐบาลจะใช้มาตรการกระตุ้นเศรษฐกิจเช่นกัน  
ปัจจัยไทย นายอภิศักดิ์ ตันติวรวงศ์ รมว.คลัง เชิญผู้ประกอบการอสังหาริมทรัพย์มาหารือที่กระทรวงการคลัง เพื่อเจรจาขอให้ผู้ประกอบการปรับลดราคาอสังหาริมทรัพย์ลง หลังจากคณะรัฐมนตรีมีมติปรับลดค่าธรรมเนียมการโอนและการจดจำนองอสังหาริมทรัพย์ คาดว่านายสมคิด จาตุศรีพิทักษ์ รองนายกรัฐมนตรี จะเข้าหารือด้วย ด้านก.ล.ต.สั่งโบรกฯ ที่คิดค่าคอมมิชชั่นต่ำมากชี้แจง หวั่นส่งผลกระทบต่ออุตสาหกรรมโดยรวม
IMPACT(+) AOT PTT TOP BCP BIGC S MINT MTLS PTTEP TLGF DELTA BTS BEC VGI LHBANK RS STA BCH   
IMPACT(-) BCH BAY ADVANC U TRUE BH SCB BDMS BBL KTB SCC LH PTTGC CPALL CPN KBANK PS BANPU  
 
แนวโน้มตลาด หุ้นที่น่าสนใจและข่าวภาคบ่าย
เน้นยืนเหนือ 1,417 เป็นสำคัญ
เกิดสัญญาณขายในกราฟรายชั่วโมง พร้อมมีปริมาณการซื้อขายที่หนาแน่น ถือเป็นสัญญาณขาย อย่างไรก็ดี ดัชนีสามารถยืนตัวเหนือยอดเดิมที่ 1,417 ได้ เป็นสัญญาณดี หากยืนได้ต่อ คาดจะรีบาวน์กลับขึ้นทดสอบ 1,426 หากยืนไม่ได้ มีโอกาสปรับตัวลงต่อทดสอบ 1,412/1,408
 
ANAN (ราคาปิดภาคเช้า 4.08)
คงแนะนำซื้อ โดยในกราฟราย 60 นาที แนวโน้มหลักยังคงเป็นขาขึ้น พร้อมเกิดสัญญาณซื้อทั้งใน MACD และเส้นค่าเฉลี่ยที่ตัดขึ้น มีเป้าหมายถัดไปที่ 4.38 โดยมี 3.94 เป็นจุดตัดขาดทุน  
 
SENA (ราคาปิดภาคเช้า 2.96)
คงคำแนะนำซื้อแท่งเทียนรายวันสามารถกลับตัวขึ้นมายืนเหนือเส้น Downtrend Line ได้ โดยมีปริมาณการซื้อขายที่หนาแน่นเป็นตัวสนับสนุน มีเป้าหมายแรกที่ 3.36/3.56
ข่าวเช้านี้
– INET ลงทุน 750 ลบ.ตั้ง INET-IDC3, ออกหุ้นกู้ 500 ลบ.พร้อมล้างขาดทุนสะสม
– รมว.คลัง นัดผู้ประกอบการอสังหาฯ ถกลดราคาบ้าน-สบน.แถลงหนี้สาธารณะ ส.ค.
– ปธ.เฟด สาขาคลีฟแลนด์เชื่อศก.สหรัฐพร้อมรับมือกับการปรับขึ้นอัตราดอกเบี้ย
– จีน และอินโดนีเซียลงนามร่วมทุนโครงการรถไฟความเร็วสูงแล้ววันนี้
 – คลัง เผยหนี้สาธารณะคงค้าง สิ้น ส.ค.58 อยู่ที่ 42.81% ต่อจีดีพี
– LIT ตั้งเป้าปี 59 รายได้-กำไร-พอร์ตสินเชื่อโตต่อเนื่องราว 30% จากปีนี้
– QH จัดบ้าน 40 โครงการ-เตรียมแคมเปญรับมาตรการรัฐ หนุนยอดขาย Q4/58-Q1/59